এ ব্যাপারে কূটনৈতিক সূত্র জানায়, চীনের তিব্বতের মানস সরোবার এলাকার অতি বৃষ্টির কারণে ব্রহ্মপুত্রের উজানে থাকা সাংপো নদীতে পানি প্রবাহ অতি মাত্রায় বেড়ে গেছে। ফলে চীন সম্প্রতি সাংপোর অতিরিক্ত পানি প্রবল মাত্রায় ভাটির দিকে ছেড়ে দেয়। এর প্রভাবে ভারতের অরুণাচল ও আসাম প্রদেশের নদীগুলোতে পানি বাড়তে শুরু করেছে। এ অবস্থায় ভারত দু'টি প্রদেশে উচ্চ বন্যা সতর্কতা জারি করেছে। একই সঙ্গে প্রতিবেশী বাংলাদেশ ভাটির দেশ হওয়ার কারণে বাংলাদেশকেও সতর্কবার্তা পাঠানো হয়।